open-index/open-wikipedia-markdown huggingface dataset:
EXPTIME

ממוזער|300px|שרטוט סכמתי של היררכיית מחלקות הסיבוכיות
בתורת הסיבוכיות, מחלקת הסיבוכיות **EXPTIME** (נקראת גם **EXP** או **DEXPTIME**) היא קבוצת כל בעיות ההכרעה הניתנות לפתרון באמצעות מכונת טיורינג דטרמיניסטית  בזמן O(2^{p(n)}) כאשר O הוא סימון אסימפטוטי וp(n) הוא פולינום.

ניתן גם להגדיר את EXPTIME בצורה הבאה:

\mbox{EXPTIME} = \bigcup_{k \in \mathbb{N} } \mbox{ DTIME } \left( 2^{ n^k } \right)

מבחינת היררכיית מחלקות הסיבוכיות בזמן ובמקום, ידוע כי מתקיים:

:P \subseteq NP \subseteq PSPACE \subseteq EXPTIME \subseteq NEXPTIME \subseteq EXPSPACE

וכמו כן, ידוע ממשפט ההיררכיה בזמן וממשפט ההיררכיה במקום  כי:

P \subsetneq EXPTIME   *and*   NP \subsetneq NEXPTIME   *and*   PSPACE \subsetneq EXPSPACE

כך שלפחות אחת משלוש ההכלות הראשונות ואחת משלוש ההכלות האחרונות צריכה להיות הכלה של ממש, אך לא ידוע על אחת כזו. רוב המומחים מאמינים שכל ההכלות הן הכלות של ממש. כמו כן, אם P=NP, אזי EXPTIME=NEXPTIME, מחלקת הסיבוכיות של הבעיות שפתירות בזמן אקספוננציאלי על ידי מכונת טיורינג לא דטרמיניסטית.. ליתר דיוק, **EXPTIME <math> \neq </math> NEXPTIME** אם"ם קיימת שפה דלילה הנמצאת ב-**NP** ולא ב-**P**.

## EXPTIME שלמות
בעיית הכרעה תיקרא **EXPTIME-שלמה** אם היא נמצאת ב-EXPTIME ומכל בעיה ב-EXPTIME קיימת רדוקציה פולינומית אליה. במילים אחרות, קיימים אלגוריתמים הרץ בזמן פולינומי שמשנה את הקלט של בעיות ב-EXPTIME לקלט לבעיה EXPTIME-שלמה עם אותה התשובה. בעיות EXPTIME-שלמות נחשבות כבעיות הקשות ביותר ב-EXPTIME. בעיות אלו בוודאות לא שייכות ל-P, וזוהי מסקנה הנובעת ממשפט ההיררכיה בזמן. 

אחת הבעיות הלא כריעות החשובות בתורת הסיבוכיות היא בעיית העצירה. גרסה יותר בסיסית של בעיה זו היא האם מכונת טיורינג דטרמיניסטית עוצרת על מילת קלט תוך לכל היותר k צעדים. בעיה זו שייכת ל-EXPTIME כיוון שהרצה טריוויאלית של המכונה דורשת זמן ריצה של O(k), כאשר k מקודד בlog(k) ביטים. היא EXPTIME-שלמה כיוון שניתן להשתמש בה כדי להכריע האם מכונת טיורינג שפותרת בעיה ב-EXPTIME מקבלת את הקלט שלה בכמות אקספוננציאלית של צעדים. בעיה זו כשנכתבת בבסיס אונרי היא P-שלמה.

## דוגמאות
דוגמאות נוספות לבעיות EXPTIME-שלמות ניתן למצוא במשחקים מוכללים, כגון:
* שחמט (בעיה בה ניתן לשחק שחמט על לוח בגודל n על n, עם 2n כלי משחק לכל שחקן).
* דמקה.
* גו (עם חוקי *קו* יפניים).

קל לראות כי משחקים אלה הם ב-EXPTIME, היות שניסיון נאיבי לפתור אותם ייקח מספר אקספוננציאלי של צעדים. למרות זאת, ישנם משחקים מוכללים שיכולים להימשך מספר פולינומי של צעדים בגודל הלוח, והם לרוב PSPACE-שלמים. 

דוגמה נוספת לבעיות EXPTIME-שלמות הן *מעגלים תמציתיים*. מעגלים תמציתיים הם מכונות פשוטות שמשמשות לתיאור של גרפים במקום קטן מאקספוננציאלי. הם מקבלים 2 מספרים של קודקודים בגרף כקלט, ופולטים האם יש צלע ביניהם בגרף. בעבור הרבה בעיות גרפים P-שלמות בהן הגרף מיוצג באמצעות מטריצת שכנות, פתרון אותה הבעיה עם מעגל תמציתי זו בעיה EXPTIME-שלמה, היות שהקלט קטן אקספוננציאלית.

## הערות שוליים

קטגוריה:מחלקות סיבוכיות
קטגוריה:סיבוכיות חישובית
גאורג היינריך פון ברנהורסט

**גאורג היינריך פון ברנהורסט** (בגרמנית: **Georg Heinrich von Berenhorst**; 26 באוקטובר 1733 – 30 באוקטובר 1814) היה הוגה דעות צבאי גרמני.

## ביוגרפיה
ברנהורסט נולד בסאנדרסלבן, בשנת 1733 כבנו הלא חוקי של לאופולד הראשון, נסיך אנהלט-דסאו. בגיל 15 התגייס לצבא הגרמני של פרידריך הגדול ושירת כקצין בחייל הרגלים וכקצין מטה במלחמת שבע השנים. בשלב מסוים אף שירת במפקדתו של פרידריך הגדול עצמו. אחרי מלחמת שבע השנים, פרש ברנהורסט מן השירות הצבאי בדרגת מיור ושימש כדיפלומט בנסיכות הולדתו, אנהלט דסאו, בתפקידים כגון: ראש הלשכה של הנסיך והאחראי על בתי המשפט. במסגרת שירותו הדיפלומטי נסע ברנהורסט לצרפת, לאיטליה ולאנגליה. בשנת 1790 פרש מעבודתו והחל לעסוק בכתיבה צבאית עד למותו בשנת 1814 בדסאו.

ברנהורסט נישא בשנת 1783 להינריטה פון ברנהורסט, ולהם נולדו שישה ילדים.

## הגותו הצבאית
חיבורו החשוב ביותר של ברנהורסט הוא "הרהורים על אמנות המלחמה, התקדמותה, סתירותיה וודאותה" (Betrachtungen über die Kriegskunst, über ihre Fortschritte, ihre Widersprüche und ihre Zuverlässigkeit), הכרך הראשון של ספר זה יצא בשנת 1796 והשני ב-1798. ספר זה זכה לפופולריות רבה ולהשפעה, ולדברי אחד מבני התקופה: "שום ספר לא נקרא רבות כמו ההרהורים". ברנהורסט חיבר גם כמה חיבורים צבאיים חשובים נוספים כגון "מכתמים" (Aphorismen, 1805).

בספרו סקר ברנהורסט את התפתחות מדע המלחמה עד ימיו והתנגד לתפיסות הרווחות בו. הוא ביקר את תפיסת המלחמה כמדע, בו ניתן למצוא נוסחאות לניצחון, ואת תפיסת החיילים כמכשירים לוחמים. המושא של ביקורת זו היה למעשה פרידריך הגדול, שהחזיק בתפיסות אלו וניהל כך את צבאו. ברנהורסט טען כי הגורמים לניצחון או להפסד נובעים מן הפסיכולוגיה של הלוחמים יותר מאשר מן התאוריה הצבאית. המלחמה, אם כך דומה בטיבה לנפש האדם, ובלתי ניתנת לחיזוי מראש. מסקנתו של ברנהורסט הייתה שתאוריה צבאית כללית, התקפה תמיד, וכן תכנון תוכניות מלחמה מראש, בלתי אפשריים ולא יביאו תועלת.

ברנהורסט תמך בצבאות לאומיים גדולים, כמו הצבא הצרפתי שלאחר המהפכה הצרפתית, שכן לצבאות כאלו יש בדרך כלל מורל ורוח לחימה עזה יותר מאשר לצבאות המקצועיים. ברנהורסט טען כי הצבא הרצוי הוא צבא הבנוי ברובו מכוחות מילואים ולא צבא סדיר מקצועי.

הגותו של ברנהורסט השפיעה על הוגים צבאיים רבים, כדוגמת: קרל פון קלאוזביץ ואנטואן אנרי ז'ומיני. הוגים אחרים התנגדו לו ואף כתבו ספרים להפרכת טענותיו.

## לקריאה נוספת
* עזר גת, **מקורות המחשבה הצבאית המודרנית**, משרד הביטחון, 2000, עמ' 125–129.

## הערות שוליים

ברנהורסט
קטגוריה:אנשי צבא פרוסים
קטגוריה:מלחמת שבע השנים: אישים
קטגוריה:גרמנים שנולדו ב-1733
קטגוריה:גרמנים שנפטרו ב-1814
אני יורקת על קברך

"**אני יורקת על קברך**" הוא סרט אימה אמריקני משנת 1978 שבוים על ידי מאיר זרחי. הסרט מתאר את נקמתה של אישה צעירה שנאנסה על ידי ארבעה גברים.

## תקציר העלילה
ג'ניפר היל, סופרת סיפורים קצרים ממנהטן, שוכרת בקתה מבודדת באזור עיירות ליד קונטיקט כדי לכתוב את ספרה הראשון. ג'ניפר מתיידדת עם תושב מקומי בשם מת'יו - חנווני צעיר הלוקה בשכלו. למת'יו יש שלושה חברים: סטנלי, אנדי וג'וני, להם הוא מספר כי חזה בשדיה של ג'ניפר.

הארבעה אורבים לג'ניפר בנהר ומתכננים לחטוף אותה כדי שמת'יו יוכל לאבד את בתוליו. ג'ניפר נמלטת ליער הסמוך, אך הארבעה דולקים אחריה ומשיגים אותה. מת'יו מסרב לשכב איתה ולכן שלושת חבריו אונסים אותה בזה אחר זה. לאחר ששחררו אותה, הם מחליטים לתפוס אותה בשנית ולוכדים אותה בבקתה. לבסוף מת'יו נכנע ללחץ חבריו ואונס אותה אף הוא. הארבעה ממשיכים בעינויים מיניים, קורעים את כתב היד שלה וג'ניפר מתעלפת. הגברים עוזבים את הבקתה וג'וני מבין כי עליהם להשתיק אותה כדי שלא תעיד על פשעיהם. הוא מורה למת'יו לדקור אותה, אך הלה לא מסוגל לכך ורק טובל את הסכין בדם שניגר מלחיה כראיה לכך שרצח אותה.

לאחר כמה ימים, ג'ניפר חוזרת לעשתונותיה, מדביקה את כתב היד שלה בחזרה והולכת לכנסייה כדי לבקש מחילה על חטאיה העתידיים. ג'ניפר מפתה את מת'יו לשכב עימה. בלהט המשגל מת'יו עוצם את עיניו ואינו שם לב כי ג'ניפר השחילה לולאת חנק על צווארו והיא תולה אותו.

לאחר מכן, ג'ניפר מצליחה לפתות את ג'וני להיכנס למכוניתה ומכריחה אותו להתפשט באיומי אקדח. ג'וני טוען כי האונס היה באשמתה. הוא אומר כי היא דרבנה את הגברים למעשה בכך שלבשה בגדים חושפניים ואף התערטלה על שפת האגם. ג'ניפר משכנעת אותו כי היא מאמינה לו ולוקחת אותו אל הבקתה כדי לחלוק אמבטיה. היא מאוננת לג'וני וזה מזכיר כלאחר יד שמת'יו נעדר. היא שולפת סכין וכורתת את איבר מינו לפני שהוא מגיע לאורגזמה. ג'וני פצוע פצעי מוות, וג'ניפר נועלת את האמבטיה ומקשיבה למוזיקה קלאסית בעוד ג'וני גוסס וצורח עד שמת מאובדן דם. ג'ניפר זורקת את גופתו למרתף ושורפת את בגדיו.

אנדי וסטנלי למדים כי מת'יו וג'וני נעדרים והם שטים אל הבקתה של ג'ניפר. אנדי לוקח איתו גרזן. ג'ניפר מטפסת אל הסיפון ודוחפת את סטנלי למים ומצליחה להימלט עם הגרזן. אנדי קופץ להציל את סטנלי אך ג'ניפר נועצת את הגרזן בגבו. סטנלי מנסה לטפס אל הסירה הדוממת דרך המנוע שלה ומתחנן לג'ניפר שלא תהרוג אותו, אך ג'ניפר מפעילה את המנוע שפותח את מעיו.

## תפוצת הסרט
בתחילה נקרא הסרט "יומה של האישה". זרחי לא הצליח למצוא אולפן שיפיץ את סרטו, וגם החברות הקטנות לא היו מוכנות להקרין, להפיץ ולהדפיס על קלטות וידאו סרט הכולל אונס, התעללות מינית, רציחות וכריתת איברים. לבסוף מכר זרחי את הזכויות על הסרט לג'רי גרוס, ששינה את שמו והקרין אותו בשיקגו.

## רימייק
זרחי רכש שוב את הזכויות לסרט וב-2010 צולם רימייק לסרט בשם "אני יורקת על קברך", ב-2013 יצא סרט ההמשך "אני יורקת על קברך 2" וב-2015 הסרט "אני יורקת על קברך 3".

## ביקורת
הסרט קיבל ביקורות מעורבות. המבקר רוג'ר איברט כינה את הסרט "הסרט הגרוע ביותר בכל הזמנים" וגרם לכך שמכירות הווידאו של הסרט הרקיעו שחקים.

## קישורים חיצוניים

*
*

קטגוריה:סרטי מותחן אימה אמריקאיים
קטגוריה:סרטי ניצול
קטגוריה:סרטי אונס ונקמה
קטגוריה:סרטי פולחן
קטגוריה:סרטים על סופרים
קטגוריה:סרטי אימה אמריקאיים משנת 1978
קטגוריה:סרטי דרמה אמריקאיים משנת 1978
קטגוריה:סרטי מתח אמריקאיים משנת 1978
קטגוריה:סרטים שצונזרו בבריטניה
קטגוריה:סרטים שצונזרו באוסטרליה
קטגוריה:סרטים שצולמו בקונטיקט
רחיב

**רחיב** או **ראחיב** (באוקראינית: **Рáхів**; ברוסינית: **Рахово**; ברוסית: **Ра́хов**; בהונגרית: **Rahó**; ברומנית: **Rahău**; בסלובקית: **Rachov**; בגרמנית: **Rachiw**; ביידיש: **ראחוב**) היא המרכז האדמיניסטרטיבי של מחוז משנה רחיב במחוז זקרפטיה באוקראינה.

## היסטוריה
הדעה המקובלת היום היא שרחיב נוסדה ככפר ב-1447 על ידי מתיישבים מגליציה, למרות שקיימים מקורות מ-910 שמזכירים את ההתיישבות.

ב-1896 הכפר קיבלה מעמד של עיירה. ב-1920, לאחר מלחמת העולם הראשונה, רחיב, כמו יתר זקרפטיה, הפכו להיות חלק מצ'כוסלובקיה והיא הפכה להיות אתר תיירות.

בסוף שנות ה-30 של המאה ה-20 העיר ויתר האזור סופחו להונגריה. באוקטובר 1944, במהלך מלחמת העולם השנייה היא שוחררה על ידי כוחות ברית המועצות. כעבור שנה זקרפטיה סופחה לרפובליקה הסובייטית הסוציאליסטית האוקראינית.

ב-1991, עם התפרקות ברית המועצות, רחיב הפכה להיות חלק מאוקראינה העצמאית.

## דמוגרפיה
במפקד ב-2001 התגוררו בעיר כ-15,000 תושבים, מתוכם 83.8% אוקראינים, 11.6% הונגרים, 3.2% רומנים ו-0.8% רוסים.

## קהילה יהודית

בראחוב התקיימה קהילה יהודית גדולה וכיהנו בה אף מספר אדמו"רים, רבה של ראחוב היה רבי ישראל חיים פרידמן, מחבר הספר ליקוטי מהרי"ח.

## ערים תאומות
*
*

## קישורים חיצוניים

* 
* 
* קהילת רחיב באתר KehilaLinks של JewishGen 
* 

קטגוריה:מחוז זקרפטיה: ערים
קטגוריה:יישובים שהוקמו במאה ה-15
שינג'יאנגטיטאן

**שינג'יאנגטיטאן** (שם מדעי: *Xinjiangtitan*) הוא זאורופוד ממשפחת ממנצ'יזאוריים שחי במזרח אסיה (אזור סין) באמצע תור היורה. הוא נקרא על שם הטיטאנים הענקיים מהמיתולוגיה היוונית והאזור מסין בו נתגלה. הוא נתגלה באזור שׂינְגְ'יָאנְג בסין ב-2013, וידוע משלד יחיד. המאובנים שנמצאו כוללים חוליות רבות, רגל שמאלית חלקית, מספר עצמות מאגן הירכיים ומספר צלעות. לפי המאובנים שנמצאו אורכו מוערך ב-, דבר ההופך אותו לאחד הדינוזאורים הגדולים ביותר במזרח אסיה ולאחד הדינוזאורים הארוכים ביותר שחיו אי-פעם. כמו הממנצ'יזאורוס, הוא היה זאורופוד ענק אוכל צמחים בעל צוואר ארוך במיוחד.

## קישורים חיצוניים


* 



## הערות שוליים

קטגוריה:ממנצ'יזאוריים
קטגוריה:דינוזאורים שחיו ביורה תיכון באסיה
קטגוריה:מאובני טקסונים שתוארו ב-2013
אלכס בעד ונגד

**אלכס בעד ונגד** היא סדרת טלוויזיה ישראלית לבני הנעורים, אשר שודרה בערוץ הילדים למנויי HOT, בשנת 2009.

לסדרה תוכננה עונה שנייה, אך הוחלט לבטלה כדי לא ליצור אצל הצופים בלבול בין תפקידיהם של מאיה שואף ואלון אבוטבול בסדרה זו, לתפקידיהם בסדרה "האלופה 3", ששודרה באותה תקופה.

## עלילה
הסדרה מספרת על אלכס, תלמידת תיכון, שמנסה לברוח משיעור כתיבה, וכעונש על כך היא מתבקשת לכתוב, יחד עם קבוצת תלמידים, טור בעיתון בית הספר. אלכס מסרבת ומבקשת מאביה שימציא בשבילה תירוצים. הוא אינו מסכים, ולכן היא מבקשת זאת מרובי, חברה הטוב. כשהיא מבקרת בספרייה, היא מתאהבת בירדן, נער בעל עיניים כחולות שעובד שם, ושוכחת שרובי הזמין אותה לפיצה. כנקמה על כך שלא הגיעה לפגישה שקבעו, הוא לא מבקש מרננה, עורכת העיתון, לשחרר את אלכס מהעיתון. כעבור זמן מה מגלה אלכס שהיא נהנית מהכתיבה. רובי מאוהב בסתר באלכס.

## דמויות
* **[[קלטת שמע|אלכס]] פרידמן לוי** (מאיה שואף) – תלמידה "מופרעת". אמה, שהייתה פסיכולוגית דגולה, מתה, והיא גדלה עם אביה. מתאהבת בירדן הספרן. חברתם של איה ושל רובי.
* **נוח לוי** (אלון אבוטבול) – עורך דין ואלמן. אוהב לשמוע קלטות של אשתו המנוחה וללמוד מהן. אבא של אלכס ולירי.
* **אמה של אלכס** (עלית קרייז) – מנטורית ומגישת טלוויזיה שהלכה לעולמה בטרם עת. השפעתה על בני המשפחה ניכרת  לאורך הסדרה.
* **לירי פרידמן לוי** (דפנה מלצר) – אחותה הקטנה של אלכס. כוכבת סרטים וטלנובלות מפורסמת. לירי ואלכס מרבות לריב.
* **אניטה** - האמרגנית של לירי. משתתפת עם לירי בטלנובלות.
* **ירדן** (מקס אולארצ'יק) – ספרן. בן זוג של מאי ולאחר מכן של איה. אלכס התאהבה בו.
* **איה** (עמית פרקש) – חברתה הטובה של אלכס. בת זוגו של מיכאל ולאחר מכן של ירדן.
* **רובי** (יואב כורש) – חבר טוב של אלכס. מאוהב בה. מקנא בירדן ושונא אותו. כתב בעיתון המערכת.
* **רננה** (שירי גדני) – עורכת העיתון. מאמינה בעתידה של אלכס ככותבת.
* **מיכאל** (דניאל ליטמן) – בן זוגה לשעבר של איה.

## קישורים חיצוניים

* 
## הערות שוליים

קטגוריה:סדרות נעורים ישראליות
קטגוריה:ערוץ הילדים: תוכניות וסדרות
קטגוריה:סדרות טלוויזיה ישראליות שעלו לשידור בשנת 2009
קטגוריה:BIGI: תוכניות וסדרות
רויאנגוזאורוס

**רויאנגוזאורוס** (שם מדעי: *Ruyangosaurus*) הוא סוג של דינוזאור זאורופוד מהענף טיטאנוזאוריה, שהיה, ככל הנראה, הדינוזאור הגדול ביותר באסיה. הרויאנגוזאורוס חי במזרח אסיה בתקופת הקרטיקון העליון, כ-93–99 מיליון שנה לפני זמננו.

ככל הנראה, היה הרויאנגוזאורוס אחד הדינוזאורים הגדולים באסיה, הן מבחינת אורך והן מבחינת משקל: אורכו הוערך כ-30 מטרים (מעט פחות משינג'יאנגטיטן) ומשקלו כ-11 פילים בוגרים, בדומה לזה של אלמוזאורוס ופוארטזאורוס. הערכות אחרות נקבו במשקל שנע בין 34 טון עד ליותר מ-50 טון.

הרויאנגוזאורוס נתגלה ב-2009 ברויאנג שבסין על ידי צוות פלאונטולוגים מהאקדמיה הסינית למדע ומוזיאון הנן.

## ראו גם
* פוארטזאורוס
* ארגנטינוזאורוס
* שינג'יאנגטיטן

## קישורים חיצוניים

* מידע על רויאנגוזאורוס
* נתונים על המאמר

## הערות שוליים

קטגוריה:טיטאנוזאוריה
קטגוריה:דינוזאורים שחיו בקרטיקון עליון באסיה
קטגוריה:טקסונים שתוארו בידי לו ג'ונצ'נג
קטגוריה:מאובני טקסונים שתוארו ב-2009
לילך אשר טופילסקי

**לילך אשר טופילסקי** (נולדה ב-19 במרץ 1970) היא מנהלת ישראלית, שותפה בקרן ההשקעות פימי. יו"ר רימוני תעשיות, כיהנה 5 שנים כמנכ"לית בנק דיסקונט לישראל עד דצמבר 2019.

## ביוגרפיה

אשר טופילסקי נולדה בקריית אונו. היא בתם של אילנה, מנתחת מערכת, ורם, מהנדס תעשייה. אחותם של המוזיקאי גל אשר, של  טייס בחיל האוויר שנהרג בהתרסקות מסוקו, ונועה העוסקת בפרסום ויח"צ.

לאחר לימודי התואר הראשון בכלכלה וניהול באוניברסיטת תל אביב, אותם סיימה בהצטיינות, החלה לעבוד ככלכלנית בחברת ייעוץ אסטרטגי; אך לאחר זמן קצר החליטה להמשיך את לימודיה בחו"ל ונסעה עם בעלה לארצות הברית, שם למדה מנהל עסקים באוניברסיטת קלוג נורטווסטרן בשיקגו. בהמשך התקבלה לעבודה בחברת הייעוץ האסטרטגי בוסטון קונסלטינג גרופ.

ב-1998 חזרה לישראל ומונתה לעוזרת האישית של שלמה נחמה, יו"ר בנק הפועלים. בהמשך מילאה תפקידי ניהול שונים בבנק, בהם מנהלת אזור המרכז, מנהלת תחום e-banking ומנהלת אגף שיווק ותכנון אסטרטגי של החטיבה הקמעונאית. בדצמבר 2007 מונתה למשנה למנכ"ל וחברת הנהלה הממונה על חטיבת האסטרטגיה, בספטמבר 2009 מונתה לראש החטיבה הקמעונאית, במסגרת זו כיהנה גם כיו"ר פועלים משכנתאות, פועלים אופקים, תעודה חברה פיננסית וחברת דירקטוריון בישראכרט.

באוקטובר 2013 מונתה אשר טופילסקי למנכ"לית בנק דיסקונט. היא נכנסה לתפקידה בפברואר 2014 וממרץ 2014 כיהנה גם כיו"ר בנק מרכנתיל דיסקונט. במהלך כהונתה כמנכ"לית, ניסחה והובילה אשר טופילסקי תוכנית אסטרטגית ששמה דגש על שיפור יעילות, הגדלת אשראי לציבור וחיזוק היבטים טכנולוגיים ודיגיטליים בבנק. בעקבות יישום תוכניתה, רשם בנק דיסקונט שיפור משמעותי בתוצאותיו. בספטמבר 2014 נבחרה על ידי מגזין פורבס ישראל לאחת מ-4 הנשים החזקות בישראל.

ביוני 2019 הודיעה אשר טופילסקי על פרישתה מתפקידה בבנק דיסקונט לטובת מעבר לקרן פימי, קרן ההשקעות של איש העסקים ישי דוידי, בה היא מכהנת כשותפה בכירה. עזיבתה באה על רקע עזיבתם של מנהלים בכירים נוספים במוסדות פיננסיים, ככל הנראה בשל קביעת תקרות שכר בסקטור הפיננסי. אורי לוין, שיכהן כמנכ"ל דיסקונט ניו יורק, החליף אותה ב-1 בדצמבר 2019. בתקופת כהונתה בדיסקונט שיעור התשואה להון של הקבוצה הוכפל, הרווח הנקי עלה פי 3 ושווי הבנק הגיע לשיא של יותר מ-16 מיליארד שקל.

אשר טופילסקי נשואה לאדריכל מרק טופילסקי ואם לשלושה. היא בעלת תואר ראשון בהצטיינות בכלכלה וניהול מאוניברסיטת תל אביב (1995) ותואר שני במנהל עסקים מאוניברסיטת נורת'ווסטרן בשיקגו.

## קישורים חיצוניים
* 
* 
* 
* 
* 
* 

## הערות שוליים

קטגוריה:מנהלות בנקים ישראליות
קטגוריה:מנהלי בנק דיסקונט לישראל
קטגוריה:בוגרי אוניברסיטת תל אביב
קטגוריה:בוגרות אוניברסיטת תל אביב
קטגוריה:דירקטוריות ישראליות
קטגוריה:דירקטורים ישראלים
קטגוריה:כלכלניות ישראליות
קטגוריה:יועצות ישראליות
קטגוריה:כלכלנים ישראלים
קטגוריה:יועצים ישראלים
קטגוריה:ישראליות שנולדו ב-1970
קטגוריה:ישראלים שנולדו ב-1970
בורגוס

**בורגוס** (בספרדית: **Burgos**) היא עיר בצפון ספרד והבירה ההיסטורית של אזור קסטיליה. אוכלוסיית העיר נאמדת בכ-180,000 תושבים וכעשרים אלף תושבים נוספים חיים במטרופולין שלה. היא עיר הבירה של מחוז בורגוס שמהווה חלק מהקהילה האוטונומית קסטיליה ולאון.

חלקים מהעיר, כולל חומותיה המסורתיות, השתמרו מתקופת ימי הביניים. בעיר מצויים אתרים היסטוריים חשובים רבים ובראשם קתדרלת בורגוס, אשר מוגדרת כאתר מורשת עולמית על ידי אונסק"ו. דמויות היסטוריות חשובות כגון אל סיד מקושרות לתולדות העיר.

בהקשר להיסטוריה היהודית, טרם גירוש ספרד התקיימה בעיר קהילה יהודית משגשגת, שממנה יצאו משוררים ומלומדים חשובים כגון ר' מאיר הלוי אבולעפיה. במהלך המאה ה-14 המירו את דתם (לנצרות) שני רבנים חשובים תושבי העיר: הראשון, אבנר מבורגוס, בראשית שנות העשרים (1320) והשני, שלמה הלוי מבורגוס, בראשית שנות התשעים (1390) של אותה מאה. לאחר המרתו נקרא בשם פבלו דה סנטה מריה.

בעיר נמצאת אוניברסיטת בורגוס וכן מוזיאון האבולוציה האנושית שנפתח בשנת 2010 ומהווה אחד מעשרת המוזיאונים הפופולריים בספרד. בקרבת העיר שוכן שדה תעופה בורגוס, שדה תעופה קטן המיועד בעיקר לטיסות בתוך ספרד.

## קישורים חיצוניים

* 
* 

קטגוריה:ספרד: ערים
קטגוריה:קסטיליה ולאון: ערים
קטגוריה:קהילות יהודיות בספרד
יאנובה (צ'כיה)

**יאנובה** (בצ'כית: **Janová**; בגרמנית: *Johannowa*, בין 1939–1945: *Johannau*, ובעבר: *Johannesdorf* – יוהנסדורף), היא כפר ורשות מקומית במחוז וסטין, בחבל זלין, שבמזרח הרפובליקה הצ'כית, כ-275 ק"מ מזרחית לבירה פראג.

היא משתרעת על שטח של 9.21 קמ"ר, ונכון לראשית שנת 2014 היו בה 750 תושבים.

כיישוב במקום קיים משנת 1575. בשנים 1975–1991 הוא נכלל בתחום של העיר וסטין.

## קישורים חיצוניים

* 

קטגוריה:צ'כיה: יישובים
צ'יוואווה (עיר)

**צ'יוואווה** (בספרדית: **Chihuahua**) היא בירת מדינת צ'יוואווה במקסיקו. בעיר מתגוררים למעלה מ-800,000 תושבים, מה שהופך אותה לעיר השנייה בגודל אוכלוסייתה במדינת צ'יוואווה, אחרי סיודאד חוארס. צ'יוואווה נמצאת במרחק של 1,487 קילומטרים צפון-מערבית למקסיקו סיטי, בירת מקסיקו.

## היסטוריה
העיר נוסדה ב-12 באוקטובר 1709 על ידי שני ספרדים תחת השם "אל ריאל דה מינס דה סן פרנסיסקו דה קואיאר" לאחר שהתגלו באזור כמה מכרות אשר ההתיישבות שהייתה קיימת באזור, סנטה אאולליה, הייתה על שטח הררי שלא אפשר את התפתחותה בהתאם לגילויים החדשים. ב-1718 שם העיר שונה ל"סן פליפה אל ריאל דה צ'יוואווה". העיר הפכה בהמשך התקופה הקולוניאלית למרכז האזור.

בעיר לא התרחשו קרבות גדולים במהלך מלחמת העצמאות של מקסיקו, שהתחילה ב-1810. ב-1823, לאחר סוף המלחמה וקבלת העצמאות של מקסיקו, שם העיר קוצר לצ'יוואווה בלבד והיא הפכה להיות בירת מדינת צ'יוואווה שהוקמה זה עתה.

ב-1847, במהלך מלחמת ארצות הברית–מקסיקו, העיר נפלה לידי כוחות ארצות הברית לאחר שהצבא המקסיקני הובס בקרב נהר סקרמנטו בקרבת העיר. במהלך הניסיון של צרפת להשתלט על מקסיקו בין 1864 ו-1867 צ'יוואווה הייתה המושב של הממשלה הגולה של נשיא מקסיקו בניטו חוארס.

## כלכלה
צ'יוואווה היא אחת הערים המתועשות במקסיקו. הכלכלה המקומית מסתמכת בעיקר על תעשייה, כרייה מהאזור, תיירות ומסחר.

## חינוך
בעיר פועלים מספר אוניברסיטאות ומוסדות להשכלה גבוהה, בהם האוניברסיטה האוטונומית של צ'יוואווה, מכון צ'יוואווה לטכנולוגיה, מרכז המחקר לחומרים מתקדמים והאוניברסיטה הפוליטכנית של צ'יוואווה.

## תחבורה
את צ'יוואווה משרת נמל התעופה הבינלאומי רוברטו פיירו ויאלובוס, הנמצא במרחק של 13 קילומטרים מהעיר ומציע טיסות ליעדים במקסיקו ובארצות הברית.

העיר מקושרת ברכבות לערים אחרות במקסיקו, כמו סיודאד חוארס ומקסיקו סיטי, וכן היא מקושרת ללוס מוצ'יס שבחוף האוקיינוס השקט על ידי מסילת צ'יוואווה-פסיפיק.

בצ'יוואווה עצמה פועלת מערכת אוטובוסים מהירה בשם "ויבבוס" הכוללת שני קווים.

## ערים תאומות
* 
* 

## קישורים חיצוניים

* 
* 

קטגוריה:מקסיקו: ערים
קטגוריה:מדינות מקסיקו: ערי בירה
קטגוריה:יישובים שהוקמו ב-1709
טוראון

**טוראון** (בספרדית: **Torreón**) היא עיר במדינת קואווילה במקסיקו. העיר שוכנת על גדות נהר נסס (Nazas), המשמש כגבול המערבי של קואווילה עם מדינת דורנגו. ב-2010 התגוררו בעיר למעלה מ-600,000 תושבים, מה שהופך אותה לעיר השנייה בגודלה בקואווילה אחרי הבירה סלטיו, ובמטרופולין שלה, הידוע בשם קומרקה לגונרה, התגוררו למעלה מ-1.2 מיליון תושבים, מה שהופך אותה למטרופולין הגדול בקואווילה.

## היסטוריה
בסביבות 1850 נבנה במקום מגדל גדול (שנקרא בספרדית "טוראון") שסביבו התפתחה התיישבות. טוראון התחילה לגדול באופן משמעותי לקראת סוף המאה לאור הביקוש לכותנה מהאזור וכן בגלל קרבתה לצומת מסילות רכבת. ב-1893 טוראון קיבלה מעמד של עיירה, וב-15 בספטמבר 1907 היא קיבלה מעמד של עיר.

העיר נכבשה מספר פעמים על ידי הפלגים השונים במהלך המהפכה המקסיקנית, שהתרחשה בין 1910 ו-1921. אחד הכובשים שלה במהלך המהפכה היה פנצ'ו וייה.

## כלכלה
במקור כלכלת טוראון התבססה על חקלאות מהאזור. עם גדילתה היא הפכה למרכז תמיכה חשוב לחקלאות ולייצור הכותנה באזור. בנוסף הכלכלה המקומית מתבססת על תיירות ותעשייה, הכוללת ייצור טקסטיל וביגוד וכן עיבוד מתכות.

ממוזער|ימין|200px|פסל קריסטו דה לאס נואס

### תיירות
בגבעת סרו דה לאס נואס בטוראון נמצא פסל קריסטו דה לאס נואס, פסל בדמות ישו בגובה של למעלה מ-20 מטרים. הפסל הוא אחד ממוקדי התיירות של העיר והוא הפסל השלישי בגובהו של ישו באמריקה הלטינית, אחרי פסל ישו הגואל בריו דה ז'ניירו שבברזיל ופסל קריסטו דה לה קונקורדיה בקוצ'במבה שבבוליביה.

## חינוך
בעיר פועלות מספר אוניברסיטאות, בהן האוניברסיטה האוטונומית של קואווילה והאוניברסיטה האוטונומית האגררית אנטוניו נרו אונידד לגונה.

## תחבורה
את טוראון משרת נמל התעופה הבינלאומי פרנסיסקו סרביה, המציע טיסות ליעדים במקסיקו ובארצות הברית. הנמל משרת גם את הערים בקומרקה לגונרה שנמצאות במדינת דורנגו, כמו גומס פלסיו.

## ערים תאומות
* 
* 
* 
* 

## קישורים חיצוניים

* 
* 

קטגוריה:מקסיקו: ערים
קטגוריה:יישובים שהוקמו ב-1850
ברונו מרטינס אינדי

**רונאלדו מקסימיליאנו "ברונו" מרטינס אינדי** (בהולנדית: **Rolando Maximiliano "Bruno" Martins Indi**; נולד ב-8 בפברואר 1992) הוא כדורגלן פורטוגלי-הולנדי, בן להורים מגינאה ביסאו, המשחק בעמדות הבלם והמגן הימני בקבוצת ספרטה רוטרדם ובנבחרת הולנד.

## קריירת מועדונים
מרטינס אינדי נולד בפורטוגל להורים מגינאה ביסאו. בגיל שלושה חודשים עברה משפחתו לרוטרדם שבדרום הולנד.

מרטינס אינדי הצטרף לסגל של הקבוצה הבוגרת של פיינורד בתחילת עונת . ב-19 באוגוסט 2010 ערך את הופעתו הראשונה ככדורגלן מקצועי, כאשר פתח בהרכב במשחק נגד גנט במסגרת מוקדמות הליגה האירופית שהסתיים בניצחון 0-1 להולנדים. שלושה ימים לאחר מכן הגיעה הופעת הבכורה שלו בארדיוויזי, במשחק נגד הראקלס אלמלו שהסתיים בתוצאת שוויון 1-1. ב-12 בספטמבר אותה שנה קיבל מרטינס אינדי את הכרטיס האדום הראשון שלו ככדורגלן מקצועי, בתוספת הזמן בהפסד 2-0 לנאק ברדה. ב-17 באפריל 2011 כבש מרטינס אינדי את שער הבכורה שלו ככדורגלן מקצועי, בניצחון 1-6 על וילם II.

בעונת , עם מינויו של רונאלד קומאן לתפקיד מאמן פיינורד, הפך מרטינס אינדי לשחקן קבע בהרכב הפותח של הקבוצה. ב-22 באוקטובר 2011 כבש מרטינס אינדי את שערו הראשון באותה עונה, בהפסד 2-1 לפנלו. ב-22 בפברואר 2012 חתם מרטינס אינדי על חוזה חדש בפיינורד, עד לקיץ 2016.

ב-15 ביולי 2014 חתם בקבוצה הפורטוגזית פורטו לארבע שנים עבור 8.5 מיליון אירו. 

ב-31 באוגוסט 2016 הושאל לסטוק סיטי האנגלית. ב-11 באוגוסט 2017 חתם באופן קבוע בסטוק סיטי. ב-6 באוקטובר 2020 חזר להולנד והושאל לאלקמאר לעונה אחת. ב-5 ביולי 2021 חתם באופן קבוע באלקמאר. 

ב-15 ביולי 2025 חתם בספרטה רוטרדם. 

## נבחרת הולנד
מרטינס אינדי היה זכאי לשחק בנבחרת פורטוגל ובנבחרת הולנד, מכיוון שהוא בעל אזרחות כפולה, פורטוגלית והולנדית. מרטינס אינדי העדיף את נבחרת הולנד.

ב-25 באוקטובר 2009 הופיע מרטינס אינדי לראשונה במדי נבחרת הולנד עד גיל 17 בהפסד 2-1 לקולומביה במסגרת גביע העולם עד גיל 17 2009. זאת הייתה הופעתו היחידה של מרטינס אינדי בנבחרת הולנד עד גיל 17. ב-23 במאי 2010 שיחק מרטינס אינדי בנבחרת הולנד עד גיל 19 בניצחון 0-3 על גרמניה.

ב-15 באוגוסט 2012 הופיע מרטינס אינדי לראשונה בנבחרת הולנד הבוגרת, בהפסד 4-2 ל. באותו משחק הציג מרטינס אינדי יכולת מרשימה ואף סייע ליצור את המצבים שמהם הובקעו שני השערים של הולנד. במהלך מוקדמות מונדיאל 2014 היה מרטינס אינדי לשחקן חשוב בהרכב ההולנדי, ואף כבש את שעריו הראשונים בנבחרת ההולנדית הבוגרת, במהלך הניצחונות 1-4 את  ואת .

מרטינס נענה לבקשת מאמן נבחרת הולנד עד גיל 21 לשחק בנבחרת באליפות אירופה עד גיל 21, שנערכה בשנת 2013 בישראל. מרטינס אינדי רשם הופעות טובות ואף נכלל בנבחרת הטורניר של האליפות.

מרטינס אינדי זומן לסגל נבחרת הולנד למונדיאל 2014. במהלך הטורניר נעשתה על השחקן עבירה על ידי טים קייהיל במשחק נגד  במסגרת שלב הבתים. בעקבות העבירה הוחלף מרטינס אינדי ונלקח לבדיקה לבית חולים עם חשד לזעזוע מוח.

## קישורים חיצוניים

* 

## הערות שוליים

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:בלמי כדורגל הולנדים
קטגוריה:מגני כדורגל פורטוגזים
קטגוריה:מגני כדורגל הולנדים
קטגוריה:כדורגלנים הולנדים
קטגוריה:כדורגלני פיינורד
קטגוריה:כדורגלני פורטו
קטגוריה:כדורגלני סטוק סיטי
קטגוריה:כדורגלני א.ז. אלקמאר
קטגוריה:כדורגלני ספרטה רוטרדם
קטגוריה:כדורגלני נבחרת הולנד
קטגוריה:רוטרדם: כדורגלנים
קטגוריה:כדורגלני מונדיאל 2014
קטגוריה:הולנדים שנולדו ב-1992
קטגוריה:פורטוגזים שנולדו ב-1992
גיסטרו

**גיסטרו** (בגרמנית: **Güstrow**) היא בירת מחוז רוסטוק (העיר רוסטוק עצמה היא עיר שלא כפופה למחוז), שבמדינת מקלנבורג-מערב פומרניה שבגרמניה. זוהי העיר השביעית בגודלה במדינה.

העיר ידועה בשל הארמון מתקופת הרנסאנס שבה ובקתדרלה שלה שבנויה מלבנים בסגנון בנייה גותי ומעוטרת בפסליו של ארנסט ברלך, שחי בעיר החל משנת 1910 ועד למותו בשנת 1938.

## גאוגרפיה
העיר גיסטרו ממוקמת במרחק של 45 ק"מ מדרום לרוסטוק על גדות הנהר נבל (Nebel), יובל של נהר הווארנו (Warnow). תעלת ביצו-גיסטרו (Bützow-Güstrow-Kanal) היא נתיב מים המקושר לנהר הווארנו והיא משמשת לשייט תיירותי. העיר מוקפת בחמישה אגמים ובכמה יערות.

## היסטוריה
מקור השם גיסטרו הוא מהשם "Guščerov" בשפתם של השבטים הפולאבים ומשמעותו הוא "מקומן של הלטאות".

ב-1219 נבנתה מצודה על ידי הוונדים במקום בו ניצב כיום הארמון מתקופת הרנסאנס. גיסטרו נוסדה כנראה על ידי היינריך בורווין השני, נכדו של היינריך הארי, דוכס סקסוניה ובוואריה בין השנים 1219–1226. העיר מוזכרת לראשונה ב-1228 במגילת הזכויות של העיר שוורין, שאושרה על ידי בניו של היינריך בורווין השני, שמימנו את בניית הקתדרלה ב-1226. גיסטרו הייתה מקום מושבם של האדונים של הפייף של ורלה (Werle) בין השנים 1229–1436. ב-1441 נוסדה אגודת הצייד החוקית הראשונה של גיסטרו.

בעקבות משפט הנוגע לחילול לחם הקודש שהתקיים ב-1330, הועלו למוקד 23 יהודים ובית הכנסת המקומי נהרס. באתר בו עמד בית הכנסת נבנתה "הקפלה של הדם הקדוש" (Kapelle des heiligen Bluts). ב-1503, ב-1508 וב-1512 אירעו שריפות רחבות היקף בעיר וב-1556 עלה באש הארמון.

לאחר חלוקתה של מקלנבורג ב-1621 הפכה גיסטרו להיות בירתה של הדוכסות הקטנה של מקלנבורג-גיסטרו והמצביא הגדול של מלחמת שלושים השנים, אלברכט פון ולנשטיין היה הדוכס של מקלנבורג-גיסטרו.

ב-1695 מת גוסטב אדולף, הדוכס האחרון, והדוכסות חדלה מלהתקיים. לאחר מכן נעשתה גיסטרו לחלק מהדוכסות של מקלנבורג-שוורין.

## אתרים חשובים
* ארמון גיסטרו (Schloss Güstrow) נבנה ב-1589 בסגנון הרנסאנס, כמקום מגוריהם של הדוכסים של מקלנבורג. זהו אחד המבנים החשובים באזור הים הבלטי מהתקופה הזו. בין השנים 1963–1981 בוצעה עבודת שיחזור רבת היקף וגן בסגנון הרנסאנס התווסף על פי תיאורים המופיעים בתחריטים עתיקים.
* הקתדרלה, הבנויה מלבנים בסגנון גותי, נבנתה בין השנים 1226–1335. ראוים לציון הם המזבח מהתקופה הגותית המאוחרת (שנת 1500 לערך), קברו של הדוכס אולריך השלישי ושתי נשותיו (המאה ה-16) ופסל "המלאך המרחף" (Schwebende Engel) שהוא יצירתו המפורסמת ביותר של הפסל ארנסט ברלך, שנוצר בשנת 1926 לזכרם של קורבנות מלחמת העולם הראשונה.
* כנסיית מריה הקדושה, הבנויה לבנים גותיות. עוצבה מחדש במאה ה-19.
* הסטודיו של ברלך, בו מוצגות רבות מעבודותיו.
* בניין העירייה, נבנה במקור במאה ה-13 ונבנה מחדש בראשית המאה ה-19 בכיכר השוק המרכזית של העיר.

## ערים תאומות
* 
* 
* 
* 
* 

## קישורים חיצוניים

* 
* גיסטרו באנציקלופדיה בריטניקה (1911)
* 

## הערות שוליים

קטגוריה:מקלנבורג-מערב פומרניה: ערים
קטגוריה:יישובים שהוקמו במאה ה-13
בעיית קבוצת קודקודי המשוב

בתורת הגרפים, **קבוצת קודקודי משוב** היא קבוצת קודקודים בגרף שהסרתם מהגרף תיצור גרף ללא מעגלים. במילים אחרות, כל קבוצת קודקודי משוב מכילה לפחות קודקוד אחד של כל מעגל בגרף.

**בעיית קבוצת קודקודי המשוב** היא הבעיה הבאה: בהינתן גרף ומס' טבעי k, האם קיימת קבוצת משוב בגרף בגודל k? בעיה זו היא NP-שלמה בתורת הסיבוכיות. זו אחת מ21 הבעיות ה-NP-שלמות של קארפ, הבעיות הראשונות שהוצגו כבעיות NP-שלמות. לבעיה זו יש שימושים רבים במערכות הפעלה, בסיסי נתונים ותכנון שבב אלקטרוני מסוג VLSI.

## הגדרה פורמלית
בעיית ההכרעה הזו מוגדרת באופן הבא:
: בהינתן הקלט הבא: גרף (מכוון או לא מכוון) G =  ומספר טבעי k, ענה על השאלה:
: האם קיימת תת-קבוצה של הקודקודים X \subseteq V כך שמתקיימים התנאים הבאים:
:* |X| \leq k
:* הגרף G ללא הקודקודים מהקבוצה X הוא חסר מעגלים

כלומר, הגרף G[V \setminus X] שנשאר אחרי הסרת הקודקודים מהקבוצה X הוא יער מושרה (גרף ללא מעגלים). לכן, מציאת קבוצת המשוב המינימלית בגרף שקולה למציאת היער המושרה המקסימלי בגרף.

## NP-קושי של הבעיה
ריצ'רד קארפ הראה בשנת 1972 כי הבעיה בגרף מכוון היא NP-קשה. הרדוקציה שקארפ עשה מראה גם את הNP-שלמות של בעיית קבוצת קודקודי המשוב עבור גרף לא מכוון. בעיית קבוצת קודקודי המשוב יכולה להיפתר בזמן פולינומי בגרפים שדרגתם היא לכל היותר 3.

הבעיה של מחיקת הקבוצה הכי קטנה של צלעות בגרף על מנת להפוך אותו לגרף חסר מעגלים שקולה למציאת עץ פורש, מה שיכול להתבצע בזמן פולינומי. לעומת זאת, הבעיה של מציאת צלעות בגרף מכוון, ונקראת בעיית קבוצת צלעות המשוב , היא NP-שלמה.

## אלגוריתם מדויק
בעיית הNP-אופטימיזציה המתאימה למציאת גודל של קבוצת קודקודי משוב ניתנת לפתרון בזמן O(1.7347^{n}), כאשר n הוא מספר הקודקודים בגרף. אלגוריתם זה מחשב יער מושרה מרבי, וכאשר יער כזה מתקבל, המשלים שלו הוא קבוצת קודקודי משוב מינימלית. מספר קבוצות קודקודי משוב מינמליים בגרף חסום על ידי O(1.8638^{n}). ניתן עדיין למצוא קבוצת קודקודי המשוב בגרף מכוון בזמן O(1.9977^{n}), כשn זה מספר הקודקודים בגרף המכוון.

## אלגוריתם קירוב
בעיה זו היא APX-שלמה (נובע ישירות מAPX-שלמות של בעיית כיסוי קודקודים). אלגוריתם הקירוב הטוב ביותר עבור הבעיה עם גרף לא מכוון פותרת את הבעיה עם פרמטר קירוב 2, על סמך משפט Becker-Geiger.

## יישומים במערכות הפעלה
במערכות הפעלה, קבוצת משוב קודקודי משחקת תפקיד מרכזי בחקר שחזור קיפאון (Deadlock). בגרף הwait-for  של מערכת הפעלה, כל מעגל מכוון מתאים למצב קיפאון. על מנת לפתור את כל מצבי הקיפאון השונים, יש צורך לבטל תהליכים חסומים. קבוצת קודקודי המשוב המינימלית בגרף הזה היא המספר המינימלי של תהליכים שיש לבטל.

## הערות שוליים

קטגוריה:בעיות NP-שלמות
קרל פון ורדה

ממוזער|
**קרל פיליפ פון ורדה** (בגרמנית: **Carl Philipp von Wrede**; 29 באפריל 1767 – 12 בדצמבר 1838) היה איש צבא בווארי שפיקד על צבא ממלכת בוואריה לצד ברנהרד ארסמוס פון דרואה במהלך המלחמות הנפוליאוניות.

## ביוגרפיה
ורדה נולד בהיידלברג, כבנו הצעיר של פרדיננד יוזף ורדה, שמאוחר יותר קיבל את תואר האצולה פרייהר. 

פון ורדה פיקד על הכוח הבווארי, שהצטרף למסעו של נפוליאון בונפרטה לרוסיה וכן השתתף בקרבות על הריין מול אוסטריה. כמו כן פיקד על הכוח הבווארי, שדיכא את ההתקוממות בטירול. פון ורדה שימש ביחד עם ברנהרד ארסמוס פון דרואה כמפקד על הכוח הבווארי שלחם במהלך מלחמת רוסיה–צרפת (1812) במסגרת הגרנד ארמה. לאחר שבוואריה עברה לצד הקואליציה לאחר קרב לייפציג, ניסה למנוע מנפוליאון לברוח מגרמניה לצרפת, ועיכב אותו בקרב הנאו אולם נחל מפלה. לאחר שנפוליאון חזר מאלבה הבטיח פון ורדה לקואליציה, שכוחותיו הבווארים יעמדו לרשותם אולם התעכב על הגבול הצרפתי, כי חיכה לתגבורת רוסית ועד שזו הגיעה כבר התרחש קרב ווטרלו. 

פון ורדה ייצג את בוואריה בקונגרס וינה.

## קישורים חיצוניים

* 

קטגוריה:אנשי צבא גרמנים
קטגוריה:בוואריה
קטגוריה:אנשי צבא במלחמות נפוליאון
קטגוריה:קצינים גדולים בלגיון הכבוד
קטגוריה:גנרל-פלדמרשלים בצבא הבווארי
קטגוריה:אבירי מסדר העיט השחור
קטגוריה:מעוטרי עיטור גיאורגי הקדוש
קטגוריה:מסדר האמבט: אבירים וגבירות הצלב הגדול
קטגוריה:מעוטרי עיטור אנדריי הקדוש
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:דיפלומטים גרמנים
קטגוריה:גנרליסימו
קטגוריה:מלחמת רוסיה–צרפת (1812): אישים
קטגוריה:גרמנים שנולדו ב-1767
קטגוריה:גרמנים שנפטרו ב-1838
מאיר זרחי

**מאיר זרחי** (באנגלית: **Meir Zarchi**; נולד ב-3 ביוני 1937) הוא סופר, במאי קולנוע ותסריטאי ישראלי-אמריקאי. נודע בזכות בימויו והפקתו את סדרת סרטי האימה האמריקאית "אני יורקת על קברך".

## קורות חייו
זרחי נולד בשנת 1937 בארץ ישראל לפני קום המדינה. בצעירותו שימש ככתב לשבועונים "הארץ שלנו" ו"דבר לילדים", "במחנה גדנ"ע", "הצופה לילדים".
בגיל 14 נשר מלימודיו ויצא לעבוד כפקיד בבנק לאומי, בנק הפועלים ובמשרדי הטאבו.
לאחר מכן כתב כמה ספרים בסוגת הספרות הזולה. את אחד מספריו הבולטים "ניני" כתב ב-1957, זמן קצר לאחר שחרורו מצה"ל.
ניני הוסרט ב-1963 לתסריטו של זרחי, בבימויו של שלמה סוריאנו כאשר אריק איינשטיין, בהופעתו הראשונה בקולנוע, שיחק בתפקיד הראשי. היה זה הסרט הישראלי הראשון שעסק ביחסים רומנטיים בין-עדתיים ואף נפסל על ידי הצנזורה.
זרחי כתב גם את התסריט לסרט "רחל", בבימויו של נורי חביב, שהוצג בישראל ב-1960.

בשנת 1962 ירד זרחי לארצות הברית, והחל לעבוד שם במחלקת ההסרטה של האו"ם בניו יורק. ב-1970 הקים חברת הפקות עצמאית, "מונטז' פילמס", שסיפקה שירותים לחברות סרטים.

ב-1974 סייע לאישה שנפלה קורבן לאונס, והמפגש עמה עורר אותו לכתוב את התסריט לסרטו "יומה של האישה", שצולם בשנת 1978. זרחי היה נשוי בזמן הפקת הסרט, אולם במהלך ההפקה נוצר קשר רומנטי בינו לשחקנית הראשית, קמיל קיטון. הוא התגרש, וב-1979 נישא לקיטון. בני הזוג התגרשו ב-1982.

ב-1985 ביים והפיק את הסרט "אל תתעסק עם אחותי!".

לאחר שמכר את הזכויות לסרט האימה "אני יורקת על קברך" שבוים על ידיו, רכש זרחי את הזכויות לסרט בשנית; בשנת 2010 הפיק בפועל רימייק לסרט בשם "אני יורקת על קברך" (2010), וכך גם בסרטי ההמשך ב-2013, וב-2015, כשאת האחרון בסדרה "I Spit on Your Grave: Deja Vu", ב-2019 הוא ביים גם כן.

## חיים אישיים
זרחי היה נשוי בזמן הפקת הסרט "אני יורקת על קברך", אולם במהלך ההפקה נוצר קשר רומנטי בינו לשחקנית הראשית, קמיל קיטון. הוא התגרש וב-1979 נישא לקיטון. בני הזוג התגרשו ב-1982.

בנו הוא הבמאי והמפיק טרי זרחי.
## ספריו
* **ניני: בת הדת האחרת**, הוצאת חרמון, תל אביב, 1957. הופיע במהדורה שנייה ב-1963 במקביל להקרנת הסרט.
* **הסכסופון הבוכה**, רומן, הוצאת חרמון, תל אביב, 1960

## קישורים חיצוניים

* [מאיר זרחי באתר [Rotten Tomatoes]]
* אלי אשד, https://www.no-666.com/2009/01/07/%D7%A0%D7%99%D7%A0%D7%99-%D7%91%D7%AA-%D7%94%D7%93%D7%AA-%D7%94%D7%90%D7%97%D7%A8%D7%AA-%D7%94%D7%A1%D7%A8%D7%98-%D7%A9%D7%94%D7%95%D7%A9%D7%9B%D7%97-%D7%91%D7%99%D7%93%D7%99-%D7%94%D7%9E%D7%9E/ ביוגרפיה קצרה ופרטים על "ניני"
## הערות שוליים

קטגוריה:במאי קולנוע יהודים אמריקאים
קטגוריה:אנשי היישוב ילידי הארץ
קטגוריה:מהגרים מישראל לארצות הברית
קטגוריה:ישראלים שנולדו ב-1937
קטגוריה:אמריקאים שנולדו ב-1937
אשר ססר

**אשר ססר** (נולד ב-1947) הוא פרופסור אמריטוס בחוג להיסטוריה של המזרח התיכון ואפריקה באוניברסיטת תל אביב וחוקר בכיר במרכז דיין לחקר המזרח התיכון ואפריקה. מומחה לירדן, הסכסוך הישראלי-פלסטיני ודת ומדינה במזרח התיכון.

## ביוגרפיה
אשר ססר נולד בדרום אפריקה ועלה לישראל בגיל צעיר. למד לימודי מזרח תיכון באוניברסיטת תל אביב והשלים בשנת 1980 עבודת גמר לתואר שני בנושא הביוגרפיה הפוליטית של הפוליטיקאי וראש הממשלה הירדני וצפי א-תל. עבודה זו פורסמה לאחר מכן בגרסה מורחבת כספר בעברית (1983), אנגלית (1994) וערבית (1994). בשנת 1986 השלים דוקטורט באוניברסיטת תל אביב, בנושא היריבות בין המעצמות המערביות והאינטראקציה בינה לבין הפוליטיקה המקומית בלבנט בשנים 1941–1945.

ססר מלמד מזה שלושים שנה בחוג להיסטוריה של המזרח התיכון באוניברסיטת תל אביב. בשנת 2006 זכה בפרס הרקטור למצוינות בהוראה. לאורך השנים הוא היה עמית פולברייט, ופרופסור אורח באוניברסיטת קורנל (1986–1987), אוניברסיטת שיקגו (1990), אוניברסיטת ברנדייס (1998, 2007–2008), ואוניברסיטת אריזונה, וכן עמית אורח במרכז וושינגטון למדיניות במזרח הקרוב (1987, 1996–1997). למשך שתים עשרה שנים (1989–1995, 2001–2007) כיהן כראש מרכז משה דיין לחקר המזרח התיכון ואפריקה, וכיום משמש כחוקר בכיר במרכז. משמש גם כחבר מערכת של כתב העת Journal of Israeli History. הגם שססר איננו מסתיר את עמדותיו התומכות בפשרה עם הפלסטינים, הוא מקפיד להזכיר כי הצלחת ישראל היא "אנדרטה של כישלון הערבים".

## מספריו
***בין ירדן לפלסטין: ביוגרפיה פוליטית של וצפי אל-תל**, תל אביב: הקיבוץ המאוחד, 1983.
***אש"ף אחרי המלחמה בלבנון: המאבק להישרדות בצל סכנת הפילוג**, תל אביב: הקיבוץ המאוחד, 1985.
*(עורך, ביחד עם גדי גילבר), **בעין הסכסוך - האינתיפאדה**, תל אביב: מרכז משה דיין - אוניברסיטת תל אביב, הוצאת הקיבוץ המאוחד, 1992.
*(עורך), ** שישה ימים - שלושים שנה: מבט חדש על מלחמת ששת הימים**, תל אביב: עם עובד, 1999.
***ירדן – זהות והישרדות**, הוצאת מרכז דיין והקיבוץ המאוחד, 2025.

**Israel, Jordan, and Palestine : the two-state imperative*, Waltham, Mass. : Brandeis University Press, 2012.
**The Rise of Hamas and the Crisis of Secularism in the Arab World* (monograph), Essay Series, Crown Center for Middle East Studies, Brandeis University, 2010.
**Jordan: Case Study of a Pivotal State*, Washington, D.C. : Washington Institute for Near East Policy, 2000
**On both banks of the Jordan : a political biography of Wasfi al-Tall*, Ilford, Essex : F. Cass, 1994).
*Editor, *Challenges to the Cohesion of the Arab State*, Tel Aviv : Moshe Dayan Center for Middle Eastern and African Studies, Tel Aviv University, 2008.
*Co-editor, *The Hashemites in the Modern Arab World: essays in honour of the late Professor Uriel Dann*, London : F. Cass, 1995.


## קישורים חיצוניים

* 
* אשר ססר באתר מרכז משה דיין
* 
* 
* סדרת הרצאות של אשר ססר (2020) על תולדות המזרח התיכון באוניברסיטת תל אביב
## הערות שוליים

קטגוריה:מזרחנים ישראלים
קטגוריה:היסטוריונים ישראלים
קטגוריה:ישראלים ילידי דרום אפריקה
קטגוריה:סגל אוניברסיטת תל אביב: היסטוריה של המזרח התיכון ואפריקה
קטגוריה:בעלי תואר דוקטור מאוניברסיטת תל אביב
קטגוריה:בוגרי תוכנית פולברייט ישראלים
קטגוריה:ישראלים שנולדו ב-1947
הופ אמרסון

**הופ אמרסון** (באנגלית: ** Hope Emerson**; 29 באוקטובר 1897 - 25 באפריל 1960) הייתה שחקנית אמריקאית, מועמדת פרס אוסקר לשחקנית המשנה הטובה ביותר לשנת 1950 על הופעתה בסרט "נעולה".

## ביוגרפיה
אמרסון נולדה בעיר האוורדן שבמדינת איווה. לאחר שסיימה את לימודייה נסעה לניו יורק כדי להשתתף כשחקנית חובבת במופעי וודוויל. ערכה את הופעת הבכורה שלה כשחקנית בשנת 1930 בהפקת תיאטרון של נורמן בל גדס. היא התגלתה בתפקידי משנה בסרטים "צלע האדם" ו"זעקת העיר".

בשנת 1950 הייתה אמרסון מועמדת לפרס אוסקר לשחקנית המשנה הטובה ביותר על הופעתה בתפקיד הסוהרת הסדיסטית אוולין הרפר בדרמת כותלי הכלא של ג'ון קרומוול "נעולה".
אמרסון המשיכה לשחק בתפקידי משנה גם במערבון של ויליאם ולמן "נשים בכיוון מערב" ובסדרות הטלוויזיה "פיטר גאן" בתור הזמרת והפסנתרנית "אמא" ו"המופע של דניס אוקיפי".

אמרסון מעולם לא נישאה ולא הביאה ילדים, היא נפטרה ממחלת כבד ב-25 באפריל 1960 בהוליווד כשהיא בת 62. היא נקברה ב"בית הקברות גרייס היל" שבעיר הולדתה.

## קישורים חיצוניים

* 

קטגוריה:אמריקאים ילידי איווה
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1897
קטגוריה:אמריקאים שנולדו ב-1897
קטגוריה:אמריקאיות שנפטרו ב-1960
קטגוריה:אמריקאים שנפטרו ב-1960
פרובסקיט

**פֶּרוֹבְסקיט** (**Perovskite**) הוא שמו של המינרל **קלציום טיטנאט**, בעל הנוסחה CaTiO3. תא יחידה של פרובסקיט כולל אטום סידן, אטום טיטניום ושלושה אטומי חמצן.

## רקע
המינרל התגלה בהרי אורל שברוסיה על ידי המינרלוג גוסטב רוז (Gustav Rose) בשנת 1839 והוא נקרא על שם המינרלוג הרוסי לב פרובסקי (Lev Perovski, 1792-1856) שגילה את המבנה הראשוני של החומר.

המבנה הגבישי של הפרובסקיט פוענח על ידי גולדשמידט (Goldshmidt) בשנת 1926, ובהמשך פורסם המבנה המבוסס על קריסטלוגרפיה בקרני רנטגן של החומר באריום טיטנאט בעל מבנה כמעט זהה, על ידי הקריסטלוגרפית האירית הלן מגאו.

הפרובסקיט הפך לשם עבור משפחה גדולה של חומרים בעלי מבנה גבישי דומה. חומרים רבים במשפחה זו מאופיינים במבנה אלקטרוני מורכב, הכולל רגישות גבוהה של התכונות האלקטרוניות לשינויים קטנים במבנה הגבישי של החומר, וצימודים שונים בין האלקטרונים לבין עצמם. תכונות אלה מקנות לחומרים הללו שפע של תכונות המהוות מוקד למאמצי מחקר המופנים להבנת המדע הבסיסי שמאחוריהן כמו גם יצירת יישומים טכנולוגיים.

הפרוביסקיט פועל בצורה מצוינת בתא הסולרי. הוא פשוט מאוד להכנה, ולכן מאפשר יצירת תא סולרי בעלוּת נמוכה יחסית לעלויות התאים הסולריים הקיימים.

## מבנה הפרובסקיט

הנוסחה הכללית של מבנה הפרובסקיט היא ABX3, כאשר A ו-B מסמנים קטיונים בעלי גדלים שונים מאוד, ו-X מסמן אניון הקשור לשניהם - בדרך כלל חמצן. אטומי A גדולים יותר מאטומי B, הנמצאים במרכז תא היחידה.

ממוזער|250px|שמאל|מבנה פרובסקיט (perovskite) בעל הנוסחה הכימית ABX<sub>3</sub>. באדום מסומנים האניונים X (לרוב חמצן), בכחול מסומן הקטיון הקטן יותר, B (למשל יון טיטניום), ובירוק מסומנים הקטיונים A הגדולים יותר (למשל סידן). באיור מתואר מבנה קובי בעל סימטריה גבוהה, אולם בפרובסקיטים רבים קיימים עיוותים במבנה המורידים את הסימטריה לאורתורומבית, טטרגונלית או טריגונלית

במבנה הקובי האידיאלי, הקטיון הקטן יותר B הוא בעל מספר קואורדינציה של 6, והוא מוקף על ידי אוקטהדרון של אניוני X. הקטיון הגדול יותר A הוא בעל מספר קואורדינציה של 12.

## קישורים חיצוניים

* אתר (ישראלי) המרכז מידע וחדשות פרובסקיט
* 
* 

## הערות שוליים

קטגוריה:מינרלים אוקסידיים
קטגוריה:מינרלים
גילי טמיר

**גילי (גילעם) טמיר** הוא קצין צה"ל במילואים בדרגת תת-אלוף, אשר פיקד על מפקדת השליטה המטכ"לית למבצעים מיוחדים.

## שירות צבאי
עם גיוסו לצה"ל התנדב טמיר לצנחנים. הוא עבר את הגיבוש ליחידות החטיבתיות והתקבל לסיירת צנחנים. בצנחנים עבר מסלול הכשרה כלוחם, קורס מ"כים חי"ר ולחם במלחמת יום הכיפורים. בהמשך השלים קורס קציני חי"ר ובשנת 1974 שימש כמפקד צוות בסיירת. בשירות המילואים לחם במלחמת לבנון הראשונה ושימש במספר תפקידי פיקוד בעוצבת חיצי האש, ובהם מפקד גדוד צנחנים מובחר. בהמשך שימש במספר תפקידי מטה ופיקוד בעוצבת האש, ולאחר מכן מונה למפקד מפקדת השליטה המטכ"לית למבצעים מיוחדים (משמ"מ) ופיקד על היחידה עד לסוף 2011.

בחייו האזרחיים טמיר הוא פסיכולוג קליני, יועץ ארגוני לחברות הייטק ולחברות גלובליות, ויזם חברתי.

## קישורים חיצוניים
* 
## הערות שוליים

קטגוריה:חיילי חטיבת הצנחנים
קטגוריה:תתי-אלופים בצה"ל
קטגוריה:ישראלים שנולדו במאה ה-20
דייב אלמן

**דֵייב אֶלְמַן** (; 6 במאי 1900 – 5 בדצמבר 1967), או בשמו המקורי **דוד קופלמן **(), היה יהודי-אמריקאי, מייסד שיטת אלמן, המכילה טכניקות היפנוזה באינדוקציה מהירה. אלמן מוכר בעיקר בשל ספר על היפנוזה שכתב שקיבל תהודה בתחום הפסיכולוגיה והפסיכותרפיה.

טרם הקריירה המצליחה בתחום הפסיכותרפיה, אלמן יצר ואירח תוכנית רדיו פופולרית בשם Hobby Lobby, ועסק בכתיבת שירה והלחנה.
שיטת אלמן נפוצה במופעי וודוויל בשל היכולת שלה להרשים את הקהל עם השפעה עמוקה על אדם נבחר מהקהל בזמן קצר וכן מוטמעת במספר שיטות טיפול מודרניות כגון NLP.

## ראשית חייו
אלמן נולד ליעקב ולנה ב-6 במאי 1900, בפארק-ריוור (Park River) שבדקוטה הצפונית. כשהיה בן שנתיים עברה משפחתו לפארגו שם פתחו חנות לפאות וציוד נוסף המשמש להופעות.

4 שנים לאחר מכן בנו את בניין קופלמן (ברחוב 1st מספר 514) והעבירו את העסק אליו. קומת המרתף שימשה כמקווה טהרה לנשים. ואמו פתחה חנות מספרה ועיצוב שיער לנשים.

מעט לאחר מכן חלה אביו של אלמן בסרטן סופני והיה מטופל במשככי כאבים אגרסיביים. חבר משפחה הצליח בעזרת טכניקת היפנוזה להקל על כאבי אביו ובכך אפשר לו לשחק פעם אחרונה עם בנו. בכך השאיר עליו רושם עמוק בנושא יכולות ההיפנוזה אז החליט אלמן הצעיר להתעמק בחקר ההיפנוזה ושיטות הקלה על כאבים או ריפוי בלתי-קונבנציונליות.

האב נפטר בסוף 1908 והשאיר את אשתו ההרה עם שישה ילדים.

בצעירותו ניגן אלמן בכינור וסקסופון ועבד בבידור וכקומיקאי כדי לעזור בכלכלת הבית.

## קריירה

## ספרים שכתב

*1970 *Explorations in Hypnosis*. Nash Pub. 
*1970 *Hypnotherapy*, Westwood Pub. 


## ראו גם
*סוגסטיה
*אוטוסוגסטיה
*היפנותרפיה
*דמיון מודרך

## קישורים חיצוניים
* מכון דייב אלמן להיפנוזה
* הדגמות של אינדוקציית דייב אלמן

## הערות שוליים

קטגוריה:אמריקאים ילידי דקוטה הצפונית
קטגוריה:פסאודו-מדע
קטגוריה:פסיכותרפיה
קטגוריה:נגנים יהודים אמריקאים
קטגוריה:קומיקאים יהודים אמריקאים
קטגוריה:מחברי ספרי עיון יהודים אמריקאים
קטגוריה:מהפנטים אמריקאים
קטגוריה:מהפנטים יהודים
קטגוריה:אמריקאים שנולדו ב-1900
קטגוריה:אמריקאים שנפטרו ב-1967
הריסת בתים בסכסוך הישראלי-פלסטיני

הערכים הבאים עוסקים בהריסת מבנים במסגרת הסכסוך הישראלי-פלסטיני.
נייט ברקוס

**נתן ג'יי "נייט" ברקוס** (באנגלית: **Nathan Jay "Nate" Berkus**; ב-17 בספטמבר 1971) הוא מעצב פנים יהודי אמריקאי, מחבר ומנחה טלוויזיה. הוא מנהל את חברת העיצוב פנים בשיקגו "Nate Berkus Associates" והיה אורח קבוע בתוכנית אופרה וינפרי כיועץ לעיצוב פנים וכן הפתיע לא פעם חלק מהאורחים בעיצוב פנים של בתיהם.

התוכנית האישית שלו, התוכנית של נייט ברקוס פורסמה לראשונה לשידור ב-13 בספטמבר 2010, שמייעצת בנושאי עיצוב, תרבות והמלצות לשיפור הבית. תוצר של שיתוף פעולה עם Harpo Productions וSony Pictures Television. התוכנית בוטלה אחרי הסיום של העונה השנייה ב-24 במאי 2012.

## ביוגרפיה
ברוקס נולד במחוז אורנג' מחוז קליפורניה, וגדל בעיקר במיניאפוליס. הוא יהודי, והומוסקסואל מוצהר שנולד לננסי גולדן, הידועה מהרשתות HGTV ו-DIY, ולמייק מייסד National Sports Collectors Convention.

הוא למד באקדמית קושינג, פנימייה באשבורנם, מסצ'וסטס. הוא החל לעבוד בעיצוב מייד לאחר שעזב את התיכון והתמחה בדומיניק אורינטיס (Dominique Aurientis) שבפריז ובסות'ביס (Sotheby's) בשיקגו. ברוקס סיים לייק-פורסט קולג' בשנת 1994 עם תארים בצרפתית וסוציולוגיה. בשנת 1995 ברוקס הקים את החברה שלו, Nate Berkus Associates בשיקגו.

ברוקס קשור לדייב ברוקס, יזם של קרנות הון בסיכון, לאדריכל בארי ברוקס, לאמן גונתר ברוקס, לג'וש ברוקס מתוכנה לטובת הציבור, למנהל הקזינו אריק דוד ברוקס ולעורך דין מאט ברוקס.

### בני זוג ונישואים
בחודש דצמבר 2004 ברוקס ובן זוגו, הצלם פרננדו בנגוג'יה (Bengoechea) היה בחופשה באתר נופש בחוף סרי לנקה כאשר הצונאמי באוקיינוס ההודי של שנת 2004 פגע. ברוקס הופיע בתוכנית של אופרה וינפרי ביום 17 בינואר 2005, כדי לדבר על הסבל הזה והאובדן של בן זוגו.

אחרי כמעט שנה של היכרויות, ברוקס התארס לג'רמיה ברנט באפריל 2013. הם נישאו ב-3 במאי 2014 בניו יורק.

בתחילת 2014, בני הזוג הופיע על מודעות "True Outfitters" לבננת ריפבליק בעיתונים InStyle ורולינג סטון.. הניו יורק טיימס ציין שהם היו בני זוג בני אותו מין הראשון שהופיע במודעות למגזינים.

## קריירה
בנובמבר 2005 הוצאת הספרים היפריון ספרים הוציאו את ספרו של ברוקס "Home Rules: Transform the Place You Live into a Place You'll Love", מדריך "צעד אחר צעד" לעיצוב בית ודקורציה. בשנת 2005 ברוקס החל למכור את הסחורה שלו Linens 'n Things ברחבי צפון אמריקה.

ברוקס היה מארח תוכנית הריאליטי Oprah's Big Give שעלתה לראשונה ב-2 במרץ 2008, והסתיימה ב-20 באפריל באותה שנה. ב-13 במאי 2008, הוכרז על ידי רשת ABC כי התוכנית לא תחודש לעונה שנייה.

ב-13 בספטמבר 2010 הופיע לראשונה כמנחה תוכנית משלו, "נייט ברקוס מארח", ששודרה בישראל בערוץ החיים הטובים.

## קישורים חיצוניים

* 

## הערות שוליים

קטגוריה:אמריקאים ילידי קליפורניה
קטגוריה:מעצבי פנים אמריקאים
קטגוריה:מעצבי פנים יהודים
קטגוריה:מנחי טלוויזיה אמריקאים
קטגוריה:מנחי טלוויזיה יהודים
קטגוריה:מנחי טלוויזיה להט"בים
קטגוריה:להט"בים יהודים אמריקאים
קטגוריה:מעצבים יהודים אמריקאים
קטגוריה:בוגרי מכללת לייק פורסט
קטגוריה:אמריקאים שנולדו ב-1971
מונטיפיורי מכירות פומביות

"**מונטיפיורי מכירות פומביות**" היא חברה מסחרית: גלריה ובית מכירות לאמנות הפועלת בתל אביב-יפו.

## היסטוריה
בית המכירות מונטיפיורי נוסד בתחילת שנת 2005 על ידי יובל בן שלוש יחד עם יורם וקשלק ויעקב גילדור. בית המכירות עוסק במכירת אמנות ישראלית עכשווית וצעירה, לצד יצירות של אמנים מבוססים. בית המכירות החל את פעילותו ברחוב מונטיפיורי 36, בבניין בו שכן קודם לכן המוזיאון הפרטי "זמן לאמנות". הלוגו של בית המכירות מורכב משרטוט חזית הבית ברחוב מונטיפיורי 36.

בשנת 2011 העתיק בית המכירות את משכנו אל חלל ברחוב גורדון 36, תל אביב. בית המכירות עורך מספר מכירות פומביות בשנה. בנוסף, הוא מציג תערוכות מתחלפות של אמנות ישראלית.

בשנת 2010 ערך בית המכירות מונטיפיורי מכירה פומבית משותפת של אמנות ישראלית עם בית המכירות בונהאמס (Bonhams) בלונדון ובכך חשף את אמנות ישראלית לקהלים חדשים.

בית המכירות מחזיק במחירי שיא עבור כמה אמנים ישראלים, ביניהם: האמן ישראל הרשברג שעבודתו נמכרה בשנת 2007 תמורת 126500 דולר. כמו כן, במהלך 2014 מכרה מונטיפיורי שתי עבודות של הרשברג אשר האמן התכחש תחילה ליצירתן. לאחר משפט ארוך, נאלץ הרשברג להודות בציור העבודות אולם התנער מערכן האמנותי. למרות כל זאת, הציורים נמכרו מעל הערכת השווי המקורית.

## תערוכות
* רפי לביא - עבודות נייר מוקדמות, אוצרים: גלית הזלקורן ויובל בן שלוש, יוני 2012
* פיני סילוק - TAKE IT OFF, אוצר: דורון פולק, יולי-אוגוסט 2012
* סאלח אלקרא - קווים אקראיים, אוצרים: גלית הזלקורן ויובל בן שלוש, אוקטובר 2012
* שיעור ציור - מחווה לאמן מנחם מזרחי, אוצרת: נועה אברון, דצמבר 2012
* שולי בורנשטיין וולף, מי שם?, אוצר: אילן ויזגן, מרץ 2013
* מיכל ביבר - ציורים מבחוץ ומבפנים, אוצרים: גלית הזלקורן ויובל בן שלוש, מאי 2013
* יעקב גילדור - מטרות, אוצרת: איריס לוי, אוקטובר 2013
* גוסטבו ולנזואלה - בעיני המתבונן, אוצרת: נועה אברון, ינואר 2014
* קרקס החיים - 4 אמנים נאיביים, אוצרת: דבורה גוטמן, פברואר 2014
* גד פרנק - לעוף עם הפסלים, אוצר: חגי שגב, מרץ-אפריל 2014
* נטשה ברילאנטובה, תל אביב: 2013-2014, אוצרת: נועה אברון, מאי 2014
* נורית שני - הצבעים של הים, אוצרת: גלית הזלקורן, יוני 2014

## קישורים חיצוניים
*אתר הבית של מונטיפיורי מכירות פומביות
* 

## הערות שוליים

קטגוריה:תל אביב-יפו: גלריות לאמנות
קטגוריה:בתי מכירות פומביות
מחוזות קליפורניה

במדינת קליפורניה שבארצות הברית ישנם 58 מחוזות.

27 ממחוזות קליפורניה הוקמו לראשונה ב-18 בפברואר 1850. 16 מחוזות נוספים הוקמו בהמשך ב-1860, וארבעה מחוזות נוספים הוקמו ב-1865. עשרה מחוזות נוספים בסוף המאה ה-19, ולבסוף, מחוז אימפריאל הוקם בשנת 1907.

הגדול שבמחוזות קליפורניה הוא סן ברנרדינו (52,070 קמ"ר), הקטן שבהם הוא מחוז סן פרנסיסקו (122 קמ"ר), והמאוכלס שבהם הוא לוס אנג'לס (כ-9,818,605 תושבים). עיר הבירה, סקרמנטו, נמצאת במחוז סקרמנטו.

## רשימת המחוזות
הטבלה שלהלן ממוינת כברירת מחדל לפי גודל האוכלוסייה במחוז. לחיצה על החצים הקטנים בתא העליון של כל עמודה תמיין מחדש את הטבלה לפי פרמטרים אחרים.

ממוזער|500px|שמאל|מפת מחוזות קליפורניה
ממוזער|500px|שמאל|מפת צפיפות אוכלוסין של קליפורניה עם חלוקה למחוזות. מעודכן על סמך נתוני מפקד האוכלוסין של 2010

## קישורים חיצוניים

*
קליפורניה